A szezonban váltás történt a világranglista élén: Angelique Kerber került az élre, megszakítva ezzel Serena Williams 2013. február 18 óta, 186 hete tartó elsőségét. Angelique Kerber a négy Grand Slam-torna közül kettőt nyert meg, az Australian Opent és a US Opent, és döntőt játszott Wimbledonban, ahol Serena Williams huszonkettedik Grand Slam-tornagyőzelmét szerezte meg. A Roland Garrost a spanyol Garbiñe Muguruza nyerte, miután a döntőben legyőzte Serena Williamst. A riói olimpia női egyes számát a Puerto Ricó-i Mónica Puig nyerte.